Diari Oficial de la Generalitat Valenciana


Sumari del DOGV 5462, del 02-03-2007 (2007/2714)

RESOLUCIÓ de 21 de febrer de 2007, de la Conselleria de Justícia, Interior i Administracions Públiques, per la qual s'executa la Sentència núm. 901/06, del Tribunal Superior de Justícia de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5462

Data del DOGV
:   02-03-2007

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2007/2714


Data del document
:   21-02-2007

Organisme emissor
:   Conselleria de Justícia, Interior i Administracions Públiques

Tipus de document
:   Resolució

Descriptors 

:   * recurs administratiu
    * concurs administratiu
    * execució de sentència

La Sala Contenciosa Administrativa, Secció Segona, del Tribunal Superior de Justícia de la Comunitat Valenciana, ha dictat la Sentència ferma núm. 901/06, de 18 de setembre, recaiguda en el Recurs núm. 2.202/03, interposat per la Sra. María del Carmen Martínez Casas contra la Resolució d'aquesta Conselleria, de data 24 de setembre de 2003, desestimatòria del recurs d'alçada interposat per l'actora contra l'Acord de data 31 de juliol de 2003, del Tribunal de Selecció de les proves d'accés al grup A, sector administració especial, veterinaris, torn d'accés lliure, corresponents a l'Oferta d'Ocupació Pública de la Generalitat Valenciana de 1999, convocades per l'Orde de 26 de juliol de 2001, Convocatòria 22/99.  
La resolució de l'esmentada sentència estima parcialment el recurs i reconeix, com a situació jurídica individualitzada, el dret de la demandant que li siguen avaluats, de conformitat amb l'apartat B.1.2 de l'annex V de la Convocatòria, els serveis prestats entre el 18 d'agost de 1997 i el 30 de setembre de 2000, com a veterinària oficial al Regne Unit.   
Vista l'Acta de 12 de febrer de 2007, del Tribunal de Selecció de la referida Convocatòria 22/99.   
De conformitat amb l'article 118 de la Constitució Espanyola, i amb els articles 17.2 de la Llei Orgànica 6/1985, de l'1 de juliol, del Poder Judicial i 103.2 de la Llei 29/1998, de 13 de juliol, Reguladora de la Jurisdicció Contenciosa Administrativa, que estableixen l'obligatorietat de compliment de les sentències i la resta de resolucions fermes dictades per jutges i tribunals de justícia, resolc:  
Declarar, a proposta del Tribunal de Selecció, que correspon a la Sra. María del Carmen Martínez Casas, com a puntuació definitiva en la fase de concurs, la nota de 5,69 punts, i obté en el concurs oposició la nota de 61,81 punts, i com a nota final en el procés selectiu, una vegada sumada la puntuació del curs selectiu, la de 71,31 punts.   
Davant la present Resolució les parts legitimades podran promoure incident d'execució de sentència, davant de la Sala Contenciosa Administrativa, Secció Segona, del Tribunal Superior de Justícia de la Comunitat Valenciana, de conformitat amb la Llei 29/1998, de 13 de juliol, de la Jurisdicció Contenciosa Administrativa.  
València, 21 de febrer de 2007.- El conseller de Justícia, Interior i Administracions Públiques: Miguel I. Peralta Viñes.